Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 539

(195) A szelektív forgalmazás akkor lehet hatékony, ha a logisztikai költségek csökkenését eredményezi a szállítást érintõ nagyságrendi megtakarítások következtében, és ez a termék jellegétõl függetlenül is bekövetkezhet [a (116) bekezdésben leírt hatodik hatékonysági elem]. Azonban ez általában csak egy marginális hatékonyságnövelõ tényezõ a szelektív forgalmazási rendszerekben. Nagyon fontos viszont a termék jellege a jogosulatlan elõnyhöz jutó forgalmazók problémájának megoldásában 2002/34/II. szám [a (116) bekezdésben leírt elsõ hatékonysági elem], illetve a márkaarculat megteremtésének elõsegítésében [a (116) bekezdésben leírt nyolcadik hatékonysági elem]. A hatékonysági elemekre történõ hivatkozás általában az új termékek esetében, a komplex termékek esetében, valamint azon termékek esetében, amelyeknek minõsége nehezen megítélhetõ a fogyasztás elõtt (úgynevezett tapasztalati termékek), illetve azon termékek esetében, amelyeknek a minõsége még a fogyasztás után is nehezen ítélhetõ meg (úgynevezett bizalmi termékek) a legmegalapozottabb. A szelektív és a kizárólagos forgalmazás összekapcsolása feltehetõleg sérti a 81. cikket, ha olyan szállító alkalmazza, akinek a piaci részesedése a 30%-ot meghaladja, illetve akkor, ha halmozott hatások tapasztalhatóak — még akkor is, ha nem tiltják a területek közötti aktív értékesítést. Az ilyen összekapcsolás kivételesen megfelelhet a 81. cikk (3) bekezdésének, ha elengedhetetlen a felhatalmazott kereskedõk által tett lényeges és kapcsolatfüggõ beruházások védelméhez [a (116) bekezdésben leírt negyedik hatékonysági elem].

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes